b'\n_START_ARTICLE_\nMoloh\n_START_SECTION_\nVsebina\n_START_PARAGRAPH_\nZgodba sega v poletni ve\xc4\x8der davnega leta 1838 ko so kmetje, ob vrnitvi iz sejma v \xc5\xbdalcu, vasovali v Bor\xc5\xa1tnarjevi gostilni na Groblji. Med popivanjem v gostilno vstopita gospoda ki zaznamujeta \xc5\xbeivljenje doma\xc4\x8dinov. Sta namre\xc4\x8d poslovne\xc5\xbea ki se ukvarjata s tkalstvom. Uhlich je lastnik predilnic in tkalnic v Tr\xc5\xbea\xc5\xa1kem zalivu ter Ajdov\xc5\xa1\xc4\x8dini, Susstrunk pa ravnatelj tr\xc5\xbea\xc5\xa1kih pisarn. Pijan\xc4\x8devanje tega ve\xc4\x8dera pripelje tako dale\xc4\x8d, da je Dobravec za denar pripravljen prodati mlin ob Boljski za gradnjo tovarne. Ugodna lokacija, zemlji\xc5\xa1\xc4\x8de in vodni tok reke vplivajo na uspe\xc5\xa1no sklenjeno kup\xc4\x8dijo. Gradnja se pri\xc4\x8dne, posledi\xc4\x8dno z njo pa propad Dobrav\xc4\x8deve dru\xc5\xbeine._NEWLINE_Prva nesre\xc4\x8da se pripeti kmalu po prodaji mlina. Dobrav\xc4\x8devo mater Barbaro dogodek tako mo\xc4\x8dno prizadene da zboli za plju\xc4\x8dnico in umre. Po\xc4\x8dasi se v dolgovih znajde tudi sam Dobravec, katerega \xc5\xbeena umre po rojstvu h\xc4\x8dere Marjetice. Deklica je bila ves \xc4\x8das svojega odra\xc5\xa1\xc4\x8danja dele\xc5\xbena veliko ljubezni in za\xc5\xa1\xc4\x8dite ponujene s strani o\xc4\x8deta Janeza in dedka Matjona, pa vendar za njeno sre\xc4\x8do to ni bilo dovolj. Vanjo se namre\xc4\x8d zaljubil ravnatelj Susstrunk, ki si jo nekega ve\xc4\x8dera vzame na silo. \xc4\x8ceprav se Marjetica dogodka ne spomni, njeno \xc5\xbeivljenje zaznamuje rojstvo otrok._NEWLINE_Da trpljenja \xc5\xa1e ni bilo dovolj, v vojski pade \xc5\xbeivljenjska ljubezen Marjetice, sosedov Peskrov Markec. Kmalu za njim, tovarni\xc5\xa1ki delavci zmrznjenega ob poti na doma\xc4\x8dijo, najdejo Dobravca, \xc5\xbealost ob prodadu neko\xc4\x8d bogate in uspe\xc5\xa1ne Dobrav\xc4\x8deve doma\xc4\x8dije, pa pokoplje tudi dedka Matjona. Tako Marjetica ostane sama s sinom Jul\xc4\x8dkom ki si ves \xc4\x8das odra\xc5\xa1\xc4\x8danja \xc5\xbeeli dela v tovarni. Leta 1866 se mu \xc5\xbeelja uresni\xc4\x8di, mater pa novica prizadene. Odlo\xc4\x8di se, da bo nesre\xc4\x8di ki jo spremlja \xc5\xbee vse \xc5\xbeivljenje naredila konec._NEWLINE_Branje romana me je navdu\xc5\xa1ilo saj sem v vsebini prepoznala omenjene kraje in osebe. Hkrati sem bila zelo presene\xc4\x8dna da se lahko po tolik\xc5\xa1nem preteku \xc4\x8dasa zgodovina ponovi, zato se z avtorjevimi besedami zapisane ob koncu romana: "Moloh ki je po\xc5\xberl toliko \xc5\xbertev, da je na koncu ugonobil samega sebe" \xc5\xa1e kako strinjam.\n_START_SECTION_\nDramatizacija\n_START_PARAGRAPH_\nLeta 1960 je v re\xc5\xbeiserskem seminarju na Akademiji za igralsko umetnost v Ljubljani, danes Akademija za gledali\xc5\xa1\xc4\x8de, radio, film in televizijo, nastala dramatizacija romana avtorja Ervina Fritza. Naslov dramskega dela je istoimenski, drama pa je bila prvi\xc4\x8d uprizorjena v sezoni 1961/62 na odru nekdanjega Kulturnega doma v Preboldu._NEWLINE_Pobudo zanjo je dala Tekstilna tovarna Prebold in avtorju obljubila denarno nagrado. Ker obljubljenega denarja ni bilo, avtor prepove igranje igre vse do leta 1977 ko ga takratna igralska zasedba prosi za ponovno dovoljenje. Po dolgem premisleku Fritz odobri ponovitev igre ki so jo sedaj prenesli na lokacijo Preboldske gra\xc5\xa1\xc4\x8dine._NEWLINE_Zadnje ponovitve Moloha so se odigrale v sezoni 1992/93 na velikem odru Zadru\xc5\xbenega doma v Preboldu.\n_START_SECTION_\nOcena\n_START_PARAGRAPH_\nRoman je nastal sedemdeset let po resni\xc4\x8dnem dogodku zato ga je splo\xc5\xa1na javnost do\xc5\xbeivela z bole\xc4\x8dimi ob\xc4\x8dutki ki so jih spomnili na dani dogodek. Hkrati so bili njegove izdaje veseli, saj se je z njim ohranila zgodovina Prebolda in Tekstilne tovarne Prebold._NEWLINE_\xc4\x8ceprav je roman s strani doma\xc4\x8dega ob\xc4\x8dinstva dobil pohvale, ga strokovnjaki niso pohvalili, prav tako ne nagradili.'